نجیبہ عارف

ڈاکٹر پروفیسر **نجیبہ عارف** پاکستان سے تعلق رکھنے والی اردو کی ممتاز اسکالر، تخلیق کار، نقاد، محقق، شاعرہ اور ادیبہ ہیں ۔ وہ اکادمی ادبیات پاکستان (پاکستان اکیڈمی آف لیٹرز) اسلام آباد کی پہلی خاتون صدر نشین (چئیرپرسن) ہیں۔وہ اردو اور انگریزی میں لکھتی ہیں اور فارسی، عربی اور پنجابی سے بھی واقف ہیں۔ان کے مقالات اور کتب امریکا، جرمنی، ایران اور ہندوستان سے بھی شائع ہوئے ہیں۔ وہ گذشتہ 37 سال سے اردو زبان و ادب کی ترویج و اشاعت میں مصروف ہیں۔

اردو زبان و ادب کے لیے ان کی خدمات ہمہ جہت رہی ہیں ، تاہم ان کا بنیادی میدانِ تخصص آرکائیول تحقیق و تدوینِ مخطوطات (تحقیقی مخطوطات) ہے۔ انھوں نے اٹھارھویں اور انیسویں صدی کے تقریباً درجن بھر نایاب مخطوطات دریافت کیے، ان کی تدوین کی اور انھیں شائع کیا۔ انھوں نے بین الاقوامی اسلامی یونیورسٹی، اسلام آباد میں اردو تحقیقی جرائد کی پہلی اشاریہ سازی کی ایجنسی، "مرکزِ اشاریہ سازی" قائم کی جس کے تحت "اشاریۂ اردو جرائد" (Index of Urdu Journals) کی پانچ جلدیں شائع ہو چکی ہیں۔

وہ پاکستان کے معروف تحقیقی جرائد کی مدیر بھی رہ چکی ہیں۔ وہ کئی ملکی اور غیر ملکی مجلات کی مجلسِ ادارت و مشاورت کی رکن اور تجزیہ کار ہیں، ان میں یورپ، آسٹریلیا اور امریکا سے شائع ہونے والے مجلات بھی شامل ہیں۔ مزید برآں وہ کئی اہم قومی مجالس کی رکن بھی رہ چکی ہیں۔ انھیں یورپ اور امریکا کی کئی جامعات میں تحقیقی مقالات پیش کرنے اور لیکچر دینے کے لیے مدعو کیا گیا۔

ان کی علمی  دلچسپی کا نمایاں  میدان نوآبادیاتی عہد میں غرب شناسی، سیرت نویسی، بر عظیم کی صوفیانہ روایت اوراردو ادب، بالخصوص فکشن کا سماجی و سیاسی مطالعہ  ہے؛ تاہم ان کی اہم  علمی جہت تحقیقِ متن ہے۔ انھوں  نے یورپ کی مختلف لائبریریوں سے، اٹھارھویں اور انیسویں صدی کے  درجن بھر قدیم مخطوطات دریافت کیے  اور ان کی ترتیب و تدوین  کر کے شائع کیا۔

تنقید اور ترجمہ بھی  ان کی دلچسپی  کے مظہر ہیں۔ ڈاکٹر نجيبہ عارف کو اردو ادب کی سنجیدہ نقاد اور تخلیقی ادیبہ کے طور پر تسلیم کیا جاتا ہے۔ اردو تنقید کے میدان میں ان کا کچھ کام بانیانہ نوعیت کا حامل ہے، جن میں 9/11 کے واقعے کے پاکستانی اردو فکشن پر اثرات اور اردو میں سیرت نگاری پر نوآبادیاتی اثرات شامل ہیں۔ صوفی ادب بھی ان کے تحقیقی اور ذاتی شغف کا اہم موضوع رہا ہے۔ انھوں نے نہ صرف صوفی ادب پر تحقیقی کام کیا ہے بلکہ انھوں نے عربی سے اردو میں قصیدہ بردہ شریف کا منظوم ترجمہ کیا اور انگریزی سے اردو میں "سائنس، تصوف اور تصورِ خدا" پر ایک ضخیم کتاب(Allah-Measuring the Intangible ) بھی ترجمہ کی۔ مزید برآں انھوں نے قصیدہ بردہ شریف کا عربی سے اردو میں منظوم ترجمہ بھی  كیا  ہے  جو ’’نواح کاظمہ‘‘ کے نام سے شائع ہو چکا ہے۔

تخلیقی اعتبار سے شاعری، فکشن،  رپورتاژ نگاری  اور سفرنامہ نگاری ان کی دلچسپی کے خاص علاقے ہیں۔ ان کی شاعری کے مجموعے ’’معانی سے زیادہ‘‘کو 2015 کی بہترین ادبی کتاب کا ایوارڈ حاصل ہوا جب کہ ان کے افسانوں کے مجموعے ’’میٹھے نلکے‘‘ کو 2022 کا عکس خوشبو ایوارڈ حاصل ہوا۔   روحانی تلاش و جستجو  کے احوالِ سفر پر مبنی کتاب ’’راگنی کی کھوج میں‘‘ کو    نقادوں  اور ادبی مشاہیر سے بہت پزیرائی حاصل ہوئی۔ ان کا ایک ناول  ’’ مكھوٹا‘‘ بھی نقادوں کا توجہ کا مرکز  بنا۔ اس کے علاوہ ان کے مختصر  سفرنامے اور متعدد  انشائی مضامین شائع ہو چکے ہیں۔ ان کی شاعری انقرہ یونی ورسٹی، ترکی میں پڑھائی جا رہی ہے۔

ان کے مضامین بین الاقوامی جرائد میں شائع ہو چکے ہیں۔ ن کی تنقید و تحقیق اور  ادبی تخلیقات پر مبنی  اٹھارہ  کتب اور معتبر علمی مجلات میں ساٹھ سے زائد مقالات   اب تک طبع ہو چکے ہیں اور مزید زیر اشاعت ہیں۔
وہ گذشتہ 37سال سے اردو زبان و ادب کی ترویج و اشاعت میں مصروف ہیں اورانھوں نے کئی نسلوں کی تربیت اور رہنمائی کی ہے۔

بطور چیئرپرسن پاکستان اکیڈمی آف لیٹرز، انھوں نے پاکستان کے مثبت تاثر کو عالمی سطح پر اجاگر کرنے اور قومی یکجہتی و ہم آہنگی کو فروغ دینے کے لیے کئی تخلیقی و جدت پر مبنی پروگرامز کا آغاز کیا ہے۔

## تعلیم

ڈاکٹر نجیبه عارف نے متعدد تعلیمی ڈگریاں حاصل کیں:

* ·        بی اے، پنجاب یونی ورسٹی (1983ء)
* ·        ایم اے پبلک ایڈمنسٹریشن، پنجاب یونی ورسٹی (1986،)، کانسی کا تمغا

* ·    ایم اے اردو، پنجاب یونی ورسٹی (1987ء)، طلائی تمغا

* ·        ایم اے انگلش لینگوئج اینڈ لٹریچر، نیشنل یونی ورسٹی آف ماڈرن لینگویجز (NUML)، اسلام آباد (2008،)

* ·        ایم فل اقبالیات، علامہ اقبال اوپن یونی ورسٹی، اسلام آباد (1995،)، طلائی تمغا

* ·        پی ایچ ڈی اردو ادب ، علامہ اقبال اوپن یونی ورسٹی، اسلام آباد (2003ء)

* ·        چارلس ویلس پوسٹ ڈوک ریسرچ فیلو شپ، اسکول آف اورینٹل اینڈ افریکن اسٹڈیز (SOAS)،یونی ورسٹی آف لندن (2013ء)

* ڈپلوما ان ہومیو پیتھک میڈیکل سسٹم (2000ء)

## مادرِ علمی

* پنجاب یونی ورسٹی لاہور

* علامہ اقبال اوپن یونی ورسٹی اسلام آباد

* نیشنل یونی ورسٹی آف ماڈرن لینگویجز اسلام آباد

## تعلیمی کیریئر

ڈاکٹر نجیبہ عارف نے 1988ء میں بحیثیت لیکچرار اپنے تعلیمی سفر کا آغاز کیا اور گذشتہ 37 سال سے زائد عرصے میں مختلف تعلیمی و انتظامی عہدوں پر فائز رہیں۔ ان میں شامل ہیں:

* چیئرپرسن، پاکستان اکیڈمی آف لیٹرز (2023ء تا حال)

* ڈین، فیکلٹی آف لینگویجز اینڈ لٹریچر، بین الاقوامی اسلامی یونی ورسٹی، اسلام آباد (2021ء–2023ء)

* چیئرپرسن، شعبہ اردو، بین الاقوامی اسلامی یونی ورسٹی، اسلام آباد (2016ء–2021ء)

* پروفیسرِ اردو، بین الاقوامی اسلامی یونی ورسٹی، اسلام آباد (2018ء–2021ء)

* ایسوسی ایٹ / اسسٹنٹ پروفیسر، بین الاقوامی اسلامی یونی ورسٹی، اسلام آباد (2007ء–2018ء)

* لیکچرار، فیڈرل گورنمنٹ کالجز، اسلام آباد (1992ء–2007ء)

* انسٹرکٹرِ اردو، گورنمنٹ ایلیمینٹری ٹیچرز ٹریننگ کالج، جوہرآباد (1988ء–1992ء

## خدمات

### تعلیمی اور ادارہ جاتی خدمات
* مہمان مدیر، بنیاد، تحقیقی مجلہ، LUMS، لاہور (2016-2013)
* بانی شریک ایڈیٹر، معیار، (IIUI) ، تحقیقی مجلہ (2009-2010)(2023-2021)

* رُکن، کمالِ فن ایوارڈ کمیٹی، پاکستان اکیڈمی آف لیٹرز (2016)
* رکن، انتظار حسین ادبی ایوارڈ کمیٹی (2017)
* یونیورسٹی اور ایچ ای سی کی متعدد تعلیمی/انتظامی مجالس کی رکن بشمول بورڈ آف فیکلٹی، بورڈ آف اسٹڈیز، ریسرچ کمیٹی، سرقہ(plagiarism) کنٹرول کمیٹی،کریکولم کمیٹی، ایڈوائزری بورڈ آف میگزین اور اسٹوڈنٹس ایڈوائزر وغیرہ۔
* برٹش کونسل اور ایچ ای سی کے تعاون سے کئی تحقیقی منصوبے مکمل کیے۔
* رُکن، ایڈوائزری/ ایڈیٹوریل بورڈز (پاکستان کے مختلف تحقیقی مجلات)
* پرنسپل انوسٹی گیٹر: NRPU ریسرچ پروجیکٹ اور IIUI پروجیکٹ
* جائزہ نگار، آکسفورڈ یونیورسٹی پریس، کراچی (2017)
* پی ایچ ڈی، ایم ایس، ایم اے، بی ایس کی سطح کے نصاب کی تشکیل اور اردو سیکھنے والے غیر ملکیوں کے لیے نصاب اور تدریسی مواد کی تیاری ، HEC ، IIUI اور امریکی ماہرین سمیت مختلف اداروں کے تحت

### '''علمی خدمات'''
* انھوں نے اردو زبان و ادب کے بی ایس سے لے کر پی ایچ ڈی تک کی سطح کے نصابات کی تشکیل میں اہم کردار ادا کیا ہے۔
* وه ہائر ایجو کیشن کمیشن کی کئی کمیٹیوں کی رکن ره چکی ہیں اور اردو کو بطور دفتری زبان رائج کرنے کے لیے ، حکومت پاکستان کی تشکیل کرده اعلیٰ سطحی مجالس کی رکن بھی رہی ہیں۔
* ان کے زیر نگرانی پی ایچ ڈی کے چودہ اور ایم ایس کے 24 مقالات لکھے گئے اور اِن کا دفاع کامیابی سے کیا گیا۔
* وه پاکستان اور ہندوستان کی کئی جامعات کے پی ایچ ڈی مقالات کی ممتحن بھی ہیں۔
* متعدد تحقیقی منصوبوں میں اندرونی/بیرونی تحقیقی جائزہ کار کے طور پر خدمات انجام دیں۔

* طلبہ/اساتذہ/ٹرینرز کے لیے تقریباً دو درجن ورکشاپس کا اہتمام کیا۔

### '''ادبی خدمات'''

#### '''تحقیقی مجلات کی ادارت'''

* پروفیسر ڈاکٹر نجیبہ عارف انٹر نیشنل اسلامی یونی ورسٹی کے شعبۂ اردوکے تحقیقی جرنل " معیار "کی بانی شریک مدیر رہیں ۔(2010-2009)
* چار سال تک لاہور یونی ورسٹی آف مینجمنٹ سائنسز کے اردو مجلے "بنیاد "کی مہمان مدیر کی حیثیت سے بھی خدمات سر انجام دیتی رہیں۔ (2017-2013)
* وہ پاکستان میں اردو کے تحقیقی مجلات کی اشاریہ سازی کے پہلے ادارے ’’مرکز اشاریہ سازی، بین الاقوامی اسلامی یونی ورسٹی اسلام آباد‘‘ کی بانی اور مدیر ہیں جس کے تحت ’’اشاریۂ اردو جرائد‘‘(Index of Urdu Journals) کی پانچ جلدیں شائع ہو چکی ہیں، جو آن لائن بھی موجود ہیں۔

#### '''دیگر ادبی خدمات'''

* وہ کئی ملکی اور غیر ملکی مجلات کی مجلس ادارت و مشاورت کی رکن اور تجزیہ کارہیں ان میں آسٹریلیا، امریکا اوربرطانیہ سے شائع ہونے والے مجلات بھی شامل ہیں۔
* مزید برآں، وہ کئی اہم قومی مجالس کی رکن بھی رہ چکی ہیں۔
* امریکا اور یورپ کی کئی جامعات میں انھیں لیکچر دینے کے لیے مدعو کیا گیا ہے۔
* 28 اگست 2023ء کو اکادمی ادبیات پاکستان کی پہلی خاتون صدر نشین مقرر ہوئیں۔
* ڈاکٹر نجیبہ عارف اردو کے ادبی حلقوں میں ایک کثیر الجہت علمی و ادبی شخصیت کے طور پر پہچانی جاتی ہیں۔ ان کے افسانے، سفرنامے اور متنوع تخلیقی و تنقیدی مضامین اردو کے معتبر جرائد میں مسلسل شائع ہوتے رہتے ہیں۔
* تخلیقی اعتبار سے شاعری، فکشن، رپورتاژ نگاری اور سفرنامہ نگاری ان کی دلچسپی کے خاص علاقے ہیں۔ ان کی شاعری کے مجموعے ’’معانی سے زیادہ کو 2015 کی بہترین ادبی کتاب کا ایوارڈ حاصل ہوا۔
* ان کے افسانوں کے مجموعے ’’میٹھے نلکے‘‘ کو 2022 کا عکس خوشبو ایوارڈ حاصل ہوا۔
* روحانی تلاش و جستجو کے احوالِ سفر پر مبنی کتاب ’’راگنی کی کھوج میں‘‘ کو نقادوں اور ادبی مشاہیر سے بہت پزیرائی حاصل ہوئی۔
* ان کا ایک اردو ناول ’’ مكھوٹا‘‘ بھی نقادوں کا توجہ کا مرکز بنا۔[3] اس کے علاوہ ان کے مختصر سفرنامے اور متعدد انشائی مضامین شائع ہو چکے ہیں۔
* ان کی تنقید و تحقیق اور ادبی تخلیقات پر مبنی اٹھارہ کتب اور معتبر علمی مجلات میں ساٹھ سے زائد مقالات اب تک طبع ہو چکے ہیں اور مزید زیرِ اشاعت ہیں۔

## تحقیقی کاوشیں
ان کی علمی دلچسپی کا نمایاں میدان نوآبادیاتی عہد میں غرب شناسی، سیرت نویسی، بر عظیم کی صوفیانہ روایت اوراردو ادب، بالخصوص فکشن کا سماجی و سیاسی مطالعہ ہے؛ تاہم ان کی اہم علمی جہت تحقیقِ متن ہے۔ انھوں نے یورپ کی مختلف لائبریریوں سے، اٹھارھویں اور انیسویں صدی کے درجن بھر قدیم مخطوطات دریافت کیے اور ان کی ترتیب و تدوین کر کے شائع کیا۔

## تنقید اور ترجمہ
* ان کے کچھ تنقیدی کام اپنی نوعیت کے اعتبارسے اساسی تصور کیے جاتے ہیں؛ جن میں اردو ادب پر 11/ 9 کے اثرات، ’’اردو سیرت پر نو آبادیاتی اثرات‘‘ اور ’’جنوب ایشیائی مسلمانوں کا تصورِ مغرب ‘‘ جیسے موضوعات شامل ہیں۔
* ترجمے کے میدان میں چند انگریزی نظموں اور نثرپاروں کے اردو ترجمے کے علاوہ انھوں نے سائنس، مابعد الطبیعیات اور تصورِ خدا کے حوالے سے لکھی گئی ایک ضخیم کتاب Allah- Measuring the Intangible کا بھی اردو ترجمہ کیا ہے۔
* انھوں نے قصیدہ بردہ شریف کا عربی سے اردو میں منظوم ترجمہ بھی كیا ہے جو ’’نواحِ کاظمہ‘‘ کے نام سے شائع ہو چکا ہے۔

## تصانیف
انیس کتابیں تصنیف کیں، درجن بھر کتابوں میں ابواب شامل کیے۔ قومی اور بین الاقوامی جریدوں اور انسائیکلوپیڈیا میں ساٹھ سے زیادہ مقالات لکھے۔

### مطبوعہ کتب
# Shifting Narratives: A Brief History of Sirah LIterature in Urdu-لاہور: مطبوعہ قومی رحمتہ العالمین و خاتم النبین اتھارٹی، 2025
# مکھوٹا ( اردو ناول) لاہور: عکس پبلی کیشنز، 2023ء
# نواح کاظمہ (قصیدہ بردہ شریف کا عربی سے اردو میں ترجمہ)ــاسلام آباد: ایمل پبلی کیشنز، 2022ء
# میٹھے نلکے(افسانوں کا مجموعہ)ـکراچی:بازیافت اکیڈمی، 2022ء
# اٹھارویں صدی کے دو نادر سفرنامے (اٹھارویں صدی کے دو نایاب سفرناموں پر تحقیق)-لاہور:الفیصل ناشران، 2021ء
# تاریخِ جدیدـسفرنامہ منشی اسماعیل بہ انگلستان :قوم، ایران، نشرِ مجمعۂ ذخیرۂ اسلامی، 2021ء
# راگنی کی کھوج میں (یادداشتیں)۔ لاہور: قوسین پبلشرز، 2020ء
# سیر ملک اودھ۔ یوسف خان کمبل پوش کا نادر وغیر مطبوعہ سفرنامہ (1847(ترتیب و تدوین)۔ لاہور: کو آپریٹو سوسائٹی، 2017ء
# منتخب کلام اصغر گونڈوی ( انتخاب)۔ اسلام آباد: نیشنل بک فاؤنڈیشن، 2016ء
# اسلام، پاکستان اور مغرب۔ علمی و ادبی تناظر(عالمی سماجی و ثقافتی مسائل)۔ اسلام آباد: ادارۀ تحقیقاتِ اسلامی، بین الاقوامی اسلامی یونی ورسٹی، اسلام آباد، 2015۔ طبع دوم 2019ء
# معانی سے زیاده ـ کراچی: شہرزاد، 2015 ء(شاعری کا پہلا مجموعہ)،(آکسفورڈ یونیورسٹی پریس پاکستان کی طرف سے کراچی لٹریچر فیسٹیول میں سال کی بہترین کتاب کا ایوارڈ)
# تلاش: الله، ماورا کا تعین۔ (عکسی مفتی کی کتاب Allah: Measuring the Intangible کا انگریزی سے ترجمہ)۔ لاہور: الفیصل ناشران، 2012ء
# بکل دے وچ چور۔ ممتاز مفتی کے متصوفانہ افسانے ( جامع تعارف کے ساتھ انتخاب و تجزیہ)۔ لاہور: الفیصل ناشران،2012ء* بکل دے وچ چور (افسانوی انتخاب، 2020)۔ * بکل دے وچ چور (افسانوی انتخاب، 2020)۔
# نو گیارہ اور پاکستانی اردو افسانہ:اردو ادب کا نو مزاحمتی رُجحان (جامع تعارف کے ساتھ، نو گیارہ سے متاثر مختصر کہانیوں کا انتخاب)ـاسلام آباد: پورب اکیڈمی،2011ء
# ممتاز مفتی کا فکری ارتقا:نفسیات، تصوف اور قرآن(ممتاز مفتی پر تحقیقی مقالہ)۔ لاہور: الفیصل ناشران، 2011ء
# اردو ادب کا نو مزاحمتی رجحان۔ 9؍11 اورپاکستانی اردو افسانہ۔( انتخاب و تجزیہ)۔ اسلام آباد: پورب اکادمی، 2011ء
# معیاری اردو قاعده (شریک محقق: ڈاکٹر معین الدین عقیل اور رؤف پاریکھ)ـ اسلام آباد: مقتدره قومی زبان، 2010ء
# رفتہ و آئنده۔ اردو ادب کا منظر نامہ۔ اسلام آباد: پورب اکادمی، 2008ء
# ممتاز مفتی: شخصیت اور فن۔( پاکستانی ادب کے معمار سیریز)۔ اسلام آباد: اکادمی ادبیات، پاکستان، 2007ء(صفحہ 8)

### زیر طبع کتب
*
* جنوب ایشیائی مسلمانوں کا تصور مغرب: انیسویں صدی میں یورپ کے سفرناموں کا سیاسی و سماجی مطالعہ۔ لاہور: الفیصل ناشران۔ 2020
* جنوبی ایشیا میں مسلمانوں کی غرب شناسی کا اولین نمونہ: تاریخ جدید از منشی اسماعیل۔
* تذکره شعرائے لکھنؤ۔ عبد الغفور نساخ کا ایک غیر مطبوعہ تذکره۔ تدوین، تقدیم، تحشیہ۔
* یادیں، جگہیں، چہرے اور خیال۔ سفرنامہ۔
* اردو افسانہ :مظاہر و مباحث(اردو افسانہ پہ تنقید)
* اردو میں سیرت ادب کی مختصر تاریخ

### مطبوعہ تحقیقی مضامین
# **بلھے شاہ کی شاعری: سماجی اور سیاسی تناظر میں**، شائع شدہ: *الماس*، شاہ عبدالطیف یونیورسٹی، خیرپور، سندھ، شمارہ 10، 2007۔
# **متاز مفتی کے روزنامچے اور ان کی متصوفانہ دلچسپیاں**، شائع شدہ: *بازیافت*، اورینٹل کالج، پنجاب یونیورسٹی، لاہور، شمارہ 17، 2010۔
# **تنقید اور تخلیق کی کتھا: نوجوان ناول نگار**، شائع شدہ: *بنیاد*، گرمانی مرکز زبان و ادب، لاہور یونیورسٹی آف مینیجمنٹ سائنسز، شمارہ 1، 2011۔
# **اداریہ**، شائع شدہ: *بنیاد*، جلد 3، شمارہ 1، 2012، گرمانی مرکز زبان و ادب، لاہور یونیورسٹی آف مینیجمنٹ سائنسز۔
# **انگارے** : شائع شدہ: *بنیاد*، جلد 3، شمارہ 1، 2012، گرمانی مرکز زبان و ادب، لاہور یونیورسٹی آف مینیجمنٹ سائنسز
# ت**انیثیت کے بنیادی مباحث: اقبال کا ایک نکتۂ نظ**ر، شائع شدہ: *تحقیق*، جلد 17 (18)، 2009، شعبہ اردو، فیکلٹی آف آرٹس، سندھ یونیورسٹی، جام شورو۔
# **مابعد جدید دور میں تصوف کا احیاء اور ممتاز مفتی کے افسانے**، شائع شدہ: *تحقیق*، جلد 19 (2)، 2011، شعبہ اردو، سندھ یونیورسٹی، جام شورو۔
# م**متاز مفتی کا افسانوی ادب: معاصر ادبی رجحانات کے تناظر میں**، شائع شدہ: *تخلیقی ادب*، شمارہ 5، 2008، نیشنل یونیورسٹی آف ماڈرن لینگوئیجز، اسلام آباد۔
# **اردو زبان و ادب کی تاریخ نویسی (مغربی مستشرقین کے حوالے سے)**، شائع شدہ: *دریافت*، شمارہ 8، 2009، نیشنل یونیورسٹی آف ماڈرن لینگوئیجز، اسلام آباد۔
# **نیا اردو افسانہ: متصوفانہ جہات**، شائع شدہ: *دریافت*، شمارہ 12، 2013، نیشنل یونیورسٹی آف ماڈرن لینگوئیجز، اسلام آباد۔
# ت**دوین کے نقطۂ نظر سے فارسی مخطوطات کی قرأت کے معاون اصول و ضوابط**، شائع شدہ: *زبان و ادب*، شمارہ 4، 2009، گورنمنٹ کالج یونیورسٹی، فیصل آباد۔
# **معروضات (اداریہ)**، شائع شدہ: زبان و ادب، شمارہ 4، 2009، گورنمنٹ کالج یونیورسٹی، فیصل آباد۔
# **معروضات**، شائع شدہ: معیار، شمارہ 2،2009، بین الاقوامی اسلامی یونی ورسٹی، اسلام آباد-*معروضات*، شائع شدہ: *معیار*، شمارہ 2، 2009، بین الاقوامی اسلامی یونیورسٹی، اسلام آباد۔
# **تاریخ کا جبر اور ولیم ڈالر مپل کا آئینہ (The Last Mughal)**، شائع شدہ: معیار، شمارہ 2، 2009، بین الاقوامی اسلامی یونیورسٹی، اسلام آباد۔
#

### مقالات
ساٹھ سے زائد مقالات پاکستان، امریکا، جرمنی اور ہندوستان کے مجلات میں شائع ہو چکے ہیں۔

## نجیبہ عارف پہ تحقیقی مقالے و مضامین
ڈاکٹر نجیبہ عارف کے فکر و فن کے حوالے سے کئی مضامین، نیز ایم اے اور ایم فل کی سطح کے مقالے بھی لکھے جا چکے ہیں۔

## اعزازت
* کانسی کا تمغا: ایم پی اے، پنجاب یونیورسٹی لاہور (1986)
* طلائی تمغا: ایم اے اردو، پنجاب یونیورسٹی لاہور (1987)
* طلائی تمغا: ایم فل اقبالیات، علامہ اقبال اوپن یونورسٹی اسلام آباد (1995)
* اِنٹیل ایوارڈ: (ٰIntel Award)، تعلیم میں ٹیکنالوجی کا جدید ترین استعمال (2005)
* آئی آئی یو آئی(IIUI Research Award) ریسرچ ایوارڈ2010-2009، کتاب "رفتہ و آئندہ " (2010)
* آکسفورڈ یونیورسٹی پریس ایوارڈ- 2015، شاعری کا مجموعہ "معانی سے زیادہ" (2015)
* ڈاکٹر نجیبہ عارف کے مضامین ڈاکٹر افتخار عارف پر شائع ہونے والے مجلہ *صحیفہ* کے خصوصی شمارے میں شامل کیے گئے۔

## ادبی و علمی شخصیات کی آراء
* محمد حمید شاہد: ایسی شخصیت جسے اپنے مسلمان ہونے، ایشیائی ہونے، پاکستانی ہونے اور عورت ہو نے پر فخر ہے۔ وہ ان شناختوں کو اپنی کمزوری نہیں طاقت سمجھتی ہیں اور اسی شناخت سے ان کی توقیر میں اضافہ ہوتا چلا گیا ہے۔ میں نے نجیبہ عارف کے افسانوں پر اپنی تحریر کے آخر میں ایک جملہ لکھا تھا اسی کو کچھ بدل کر کہتے ہوئے اجازت چاہتا ہوں۔ نجیبہ عارف اپنے وجود میں قومی اور تہذیبی وجود کے مراتب کی مشکوٰۃ ہیں۔ جی، ایسا طاقچہ جس پر ہمہ جہت زندگی کا روشن چراغ رکھا ہوا ہے۔ خدا کرے اس چراغ کی روشنی ہمارے تخیل سے بھی فزوں تر ہوتی چلی جائے۔
* افتخار عارف: کتاب "ممتاز مفتی: شخصیت اور فن" ملک کی معروف ادیبہ، شاعرہ، محقق ڈاکٹر نجیبہ عارف نے بڑی توجہ اور محنت سے تحریر کی ہے۔(صفحہ12)
نجیبہ عارف بہت اچھی کہانیاں، نظمیں اور تنقیدی مضامین لکھتی رہی ہیں۔ انھیں جوانی میں ہی صوفیا کی طرح یہ بے تابی تھی کہ آخر مجھے کیوں پیدا کیا گیا؟ کمال یہ ہے کہ ان کو مختلف طبقوں میں ایسے دیوانے ملے جو ان کی طرح تلاش حق میں سرگرداں تھے اس تلاش میں وہ کئی بابوں کے پاس گئیں جو اپنے حلقہ یاراں میں کبھی روز اور کبھی ہفتہ وار بیٹھتے ہیں۔ ڈاکٹر نجیبہ عارف کوئی عام مصنفہ نہیں ہیں، بلکہ سچی اور خالص لکھاری ہیں۔
* **اختر سعیدی**:نجیبہ عارف کی زندگی جہدِ مسلسل سے عبارت ہے۔ اُن کا بنیادی حوالہ شاعری ہے، لیکن تحقیق اور تنقید بھی اُن کی ترجیحات میں شامل ہے۔ مترجّم بھی ہیں اور معلّم بھی۔ دینی اقدار سے اُن کی وابستگی بھی مثالی ہے۔ غالباً اسی جذبۂ بے اختیار نے انھیں اِس شاہ کار تخلیق پر اُبھارا۔ اُن کا یہ کام قابلِ داد ہی نہیں، قابلِ رشک بھی ہے۔

## حوالہ جات

زمرہ:پاکستانی مصنفین